Title: Introducció general (per a l'alumnat)
Course: Llengua Catalana i literatura 2n ESO 1r T > Section: Llengua catalana i literatura 2n ESO

1. Breu introducció

Hola! Estàs davant del curs de Llengua catalana i literatura de 2n d’ESO en format Moodle.

Aquí tens el 1r trimestre.

L’objectiu d’aquest curs és que puguis anar aprenent els continguts de l’assignatura des de casa i de manera autònoma amb el suport del professorat del teu centre.

Veuràs que a l’inici hi ha un apartat de comunicació on podràs consultar els dubtes que et vagin sorgint.

Començaràs amb una avaluació inicial per comprovar què saps i què necessites aprendre i puguis organitzar-te l’estudi de la matèria d’acord amb les teves necessitats i preferències.

Vols saber com funciona? Som-hi!

2. Continguts que es treballaran

El 1r trimestre d’aquest curs està dividit en 3 temes, i cada tema s’ha de desenvolupar en tres setmanes (cada setmana va encapçalada per un títol subratllat).

Cada setmana reparteix el contingut en 3 sessions, i al final del tema hi ha una avaluació. Cada sessió té una sèrie d'activitats subordinades a aquesta i que també cal fer; les trobaràs entrades a la dreta. Exemple:

Aquesta activitat està dividida en 4 activitats diferents, i s'han de fer totes. Has de realitzar cada tema, doncs, en sessions d’una hora.

Els temes presenten l'estructura següent:

- Introducció del tema
- Graella d'autoaprenentatge i autoreflexió
- Recursos amb la teoria del tema
- Activitats (setmana 1, setmana 2, setmana 3)
- Síntesi i autoavaluació

En el primer tema treballaràs el text conversacional (oral i escrit)  en faràs una comprensió lectora amb preguntes de vocabulari, i quasi sempre hauràs de practicar l'expressió escrita. Treballaràs l'accentuació, els accents diacrítics,  els pronoms, la formació de paraules i les varietats lingüístiques.

En el segon tema treballaràs el text predictiu, també trobaràs exercicis de la dièresi, ampliaràs els coneixements sobre els pronoms, el  vocabulari amb sinònims i antònims i descobriràs l'origen de les llengües i la diversitat lingüística.

I en el tercer tema treballaràs la literatura dels trobadors  (segle XII-XIII) i llegiràs i escoltaràs les  poesies més rellevants de l'època i t'acabaràs convertint en un glosador del segle XXI.

3. Organització dels elements gràfics del curs al Moodle

El curs està estructurat en dues columnes. A la columna de la dreta hi tens diversos blocs, has d'estar atent al bloc Calendari, on veuràs els esdeveniments del curs (inici, temes, entrega de tasques...) amb les dates implicades, i també cal que vigilis el bloc Progrés de la Compleció, on pots veure les activitats que ja tens fetes i les que tens pendents.

A la part central del curs hi trobaràs, en primer lloc, un apartat General, on tens un fòrum d'avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs on pots plantejar els teus dubtes i resoldre els dubtes dels companys; i el fòrum Consultes individuals on plantejar qüestions personals al professor/a que només tu i ell podreu veure. També hi ha un glossari que aniràs emplenant col·laborativament amb els teus companys amb les paraules que cerquis al diccionari.

Segueix aquesta part central amb un bloc per a cada tema.

A dins de cada tema hi trobaràs una breu introducció i dos apartats; un primer apartat de Recursos, amb els continguts del tema explicats, i un segon apartat d'Activitats, on hi trobaràs les activitats que has de desenvolupar.

Els objectius que has d’assolir en acabar cada tema els pots trobar a la wiki Graella d'autoaprenentatge. Has de completar la teva graella d’autoaprenentatge i autoreflexió a l’inici de cada tema, plantejant-te quins són els objectius que vols assolir, què faràs per assolir-los i com t’asseguraràs que els has assolit. Aquesta graella la faràs en format wiki i l’aniràs completant a mesura que avancis el tema de la manera següent: en acabar cada setmana revisaràs si has assolit els objectius proposats i faràs les esmenes que calguin per aconseguir-los.