Title: Guia didàctica del professorat
Course: Llengua Catalana i literatura 2n ESO 1r T > Section: Llengua catalana i literatura 2n ESO

1. Descripció del curs

El curs de Llengua catalana i literatura de 2n d’ESO en entorn Moodle inclou els continguts que el currículum proposa per a aquest nivell perquè puguin impartir-se en una situació d’ensenyament no presencial, de manera que l’alumnat pugui anar assolint competencialment els continguts curriculars de manera autònoma.

Les activitats són competencials, autocorrectives o amb rúbriques de correcció i contemplen els diferents nivells d’aprenentatge reflectits en la puntuació de l’avaluació.

S’ha partit d’una distribució de continguts anual per desenvolupar la programació trimestral corresponent al primer trimestre, amb una proposta de seqüenciació setmanal que agrupa les activitats amb un fil conductor a l’entorn del text per treballar les competències C1, C2 i C3 de l’àmbit lingüístic de manera transversal, però també distribuint-les en les diverses dimensions perquè el professorat pugui adaptar les activitats a una programació pròpia si s’escau.

El curs s’inicia amb una avaluació inicial que crea a l’alumnat la necessitat de l’aprenentatge i a través d’una enquesta l’introdueix a l’autoreflexió.

El curs també té un glossari general que s’anirà emplenant de manera col·laborativa d’acord amb les necessitats de l’alumnat per desenvolupar les activitats correctament.

2. Ubicació en el currículum i competències

El curs presenta 3 unitats temàtiques per trimestre i cada tema agrupa els continguts d’acord amb l’estructura curricular amb els blocs següents:

- DIMENSIÓ COMPRENSIÓ LECTORA C1, C2, C3
- BLOC TRANSVERSAL DE CONEIXEMENT DE LA LLENGUA C1, C2, C3
  - PRAGMÀTICA
  - FONÈTICA I ORTOGRAFIA
  - LÈXIC I SEMÀNTICA
  - MORFOLOGIA I SINTAXI
- DIMENSIÓ ACTITUDINAL I PLURILINGÜE A1, A2, A3
- DIMENSIÓ EXPRESSIÓ ESCRITA C4, C5, C6
- COMUNICACIÓ ORAL C7, C8, C9

I per al 3r tema del 1r trimestre:
- DIMENSIÓ COMPRENSIÓ LECTORA C1, C2, C3
- DIMENSIÓ LITERÀRIA C10, C11, C12
- DIMENSIÓ EXPRESSIÓ ESCRITA C4, C5, C6

El fet de destinar una unitat temàtica íntegra al contingut de literatura al 3r trimestre no deslliga el tema del treball d’altres dimensions i competències de manera transversal, però no com a avaluables, sinó com a facilitadores per assolir les competències pròpies de la dimensió.

3. Metodologia emprada

La metodologia emprada parteix de l’enfocament comunicatiu amb el treball de les habilitats de comprensió i expressió escrita i oral puntualment. Per assegurar l’assoliment de l’alumnat es plantejaran activitats de pràctica autoreflexiva que desenvolupi l’autonomia i les competències digital i d’aprendre a aprendre. D’acord amb això, el curs presenta una avaluació inicial perquè l’alumnat detecti el nivell lingüístic amb què inicia el curs i elabori estratègies i recursos per assolir els objectius de cada tema, mitjançant un portafoli personal que se centrarà en el seguiment de l’assoliment dels objectius de cada tema i la generació de recursos adequats a cada perfil d’alumnat.

Les activitats contemplen els diversos graus d’assoliment d’acord amb la diversitat de l’alumnat de manera integradora perquè puguin realitzar-se amb autonomia i sense el guiatge d’un professorat presencial que hagi de proposar activitats de reforç o d’ampliació.

Les activitats de comprensió lectora (assenyalades com a "CL") no s'activaran fins que l'alumne no marqui com a completada la lectura del text. S'ha d'avisar l'alumne que obri el text en una finestra nova perquè pugui realitzar les activitats amb el text al costat. L'alumne té dues oportunitats per realitzar aquestes activitats de comprensió, i li quedarà la nota mitjana dels dos intents. Per les activitats que no són de comprensió tindrà tres intents, i també li quedarà la qualificació mitjana.

El professorat pot canviar la quantitat d'intents que pot realitzar l'alumne i el càlcul de la nota anant a Administració del qüestionari > Edita paràmetres > Qualificació > Intents permesos / Mètode de qualificació.

4. Agrupacions dels alumnes

Els alumnes s'agruparan d'acord amb els grups ordinaris establerts a cada centre. En general, les activitats són individuals , però en cada tema tenen una wiki on han de treballar de forma col·laborativa i el glossari.

5. Recursos necessaris

Els recursos necessaris estan adequadament enllaçats a l'apartat Recursos:

- Diccionaris en línia
- Teoria de cada tema (que repetim a les activitats)

6. Explicació de cada activitat

Les activitats són diverses d’acord amb les tipologies de què disposem a l’espai Moodle. Malgrat que l’enfocament essencial és poder realitzar-les de manera no presencial, poden realitzar-se a l’aula i n’hi ha d’individuals i col·lectives per afavorir la comunicació, l’ús dels diversos registres lingüístics i el treball cooperatiu.

Cada activitat té l’explicació necessària per al seu desenvolupament i assoliment, tant per al professorat com per a l’alumnat.

Formen part de la mateixa activitat les que es troben subordinades a aquesta, i que marquem entrades cap a la dreta. Proposem una temporització a l'apartat 8.

Activitats Avaluació inicial
Id | Activitat | Descripció | Tipologia | Format | Temps previst | Agrupaments | Avaluació
Av

In.
Avaluació inicial
1. Lectura i comprensió lectora.

2. Redacció

3.  Comprensió oral

4. Dictat
1 -3-4 Autocorrectives

2. Cal corregir
Qëestionari
1h.
Individual
Numèrica

Activitats TEMA 1- Anem de festa!
Id | Activitat | Descripció | Tipologia | Format | Temps previst | Agrupaments | Avaluació
A1 | El diaversari del iogurt | 1. Lectura, vocabulari i comprensió lector | Autocorrectives | Text Qüestionari | 1h | Individual | Numèrica
A2 | L'accentuació | 1. Activitats de repàs de les normes. 2. Emplenar buits. 3. Buscar paraules amb accent. | Autocorrectives | Qüestionari | 1h | Individual | Numèrica
A3 | Els diacrítics | 1. Lectura, comprensió i reflexió 2. Exercicis 3. Dictat | 1. Resposta oberta 2.-3. Autocorrectives | Text Qüestionari | 30 min | Individual | Numèrica
A4 | Han volat els accents | 1. Marcar les paraules que han de dur accent, accentuar i classificar. | Autocorrectiva | 1. H5P 2. Qüestionari | 30 min | Individual | Numèrica
A5 | Els pronoms | 1. Lectura de la teoria 2. Exercicis de classificació i emplenar . | 2. Autocorrectiva | Text Qüestionari | 1 h | Individual | Numèrica
A6 | Derivació | 1. Lectura de la teoria. 2. Exercicis de classificació, derivació i descomposició. | 2. Autocorrectives | Text Qüestionari | 30 min | Individual | Numèrica
A7 | Composició | 1. Lectura de la teoria. 2. Exercicis d'emplenar. | 2. Autocorrectives | Text Qüestionari | 30 min | Individual | Numèrica
A8
Dialectes
1. Lectura de la teoria.
2.Situar dialectes i completar.
3.  Visionar vídeos i respondre pregunta.
4. Descobrir dialectes a través de textos.
2. Autocorrectiva
3. Resposta oberta.
4. Autocorrectiva
Text
Qüestionari
1 h
Individual
Numèrica
A9 | Textos conversacionals | 1. Lectura de la teoria. 2. Comprensió de la teoria. | 2. Autocorrectiva | Text Qüestionari | 30 min | Individual | Numèrica
A10 | Sopa de lletres | Cal trobar discursos orals | Autocorrectiva | H5P |  | Individual | No avaluable.
A11 | Emoticones | 1. Visionar el vídeo 2. Comprensió 3. Creació d'un final | 2. Autocorrectiva 3. Resposta oberta | Qüestionari | 1 h | Individual | 2. Numèrica 3. Escala NA, AS, AN, AE
A12 | Emotipèdia | Creació diccionari d'emoticones | Resposta oberta | Wiki |  | Grupal | A criteri del professorat
A13 | Creació d'un text conversacionals | Creació d'un text conversacional a partir d'un còmic. | Cal puntuar (amb rúbrica) | Tasca | 30 min | Individual | Escala NA, AS, AN, AE
A14 | Creació d'un xat | Creació de conversa escrita | Cal puntuar (amb rúbrica) | Tasca | 30 min | Individual | Escala NA, AS, AN, AE
A15 | Missatge a la mare | Creació d'un missatge oral | Cal puntuar (amb rúbrica) | Tasca-H5P | 30 min | Individual | Escala NA, AS, AN, AE
A16 | Avaluació | 1.Lectura i comprensió. 2.Activitats de síntesi del tema. | 1. Autocorrectives. 2. Autocorrectives | Text Qüestionari | 1 h | Individual | Numèrica

Activitats TEMA 2 - Què passaria si...
Id | Activitat | Descripció | Tipologia | Format | Temps previst | Agrupaments | Avaluació
B1 | Mecanoscrit del segon origen | Lectura i comprensió lectora | Autocorrectiva  (9. Resposta oberta) | Text Qüestionari | 1h. | Individual | Numèrica
B2 | Bufen temps de canvis | 1.Emplenar buits. 2. Activitats de reflexió | 1. Autocorrectives 2. Resposta oberta | Qüestionari | 20 min | Individual | Numèrica
B3 | Prediccions de futur | Vídeo interactiu | 1. Autocorrectives | H5P | 10 min | Individual | Numèrica
B4
La dièresi
1. Lectura teoria
2.  Exercicis
3. Dictat
4. Mots encreuats
2-3-4. Autocorrectives
Text
Qüestionari
1 h
Individual
Numèrica
B5 | Els pronoms | 1. Lectura teoria 2.  Exercicis | 2. Autocorrectives | Qüestionari QV | 1h 30 min | Individual | Numèrica
B6 | Sinònims | Exercicis (aparellar-triar- completar) | Autocorrectives | Qüestionari | 1h | Individual | Numèrica
B7 | Antònims | Exercicis (aparellar-triar- completar) | Autocorrectives | Qüestionari | 30 min | Individual | Numèrica
B8 | Joc antònims | Memory | Autocorrectiva | H5P |  | Individual | No avaluable
B9 | Origen de les llengües | 1.Visionar vídeo QuèQuiCom 2. Respondre | 2. Autocorrectiva | Qüestionari | 15 min | Individual | Numèrica
B10 | La diversitat lingüística | 1.Visionar vídeo QuèQuiCom 2. Respondre 3. Investigació sobre les llengües del món | 2. Autocorrectiva | Qüestionari | 45 min | Individual | Numèrica
B11
Text predictiu
1. Lectura teoria
2. Comprensió lectora
3. Exercicis de descobrir els diferents textos predictius
4. Exercici on cal completar amb el temps verbal adequat.
2-3. Autocorrectiva
2-3. Qüestionari
1 h
Individual
Numèrica
B12 | Els horòscops no són de fiar | Vídeo interactiu | Autocorrectiva | H5P | 20 min | Individual | Numèrica
B13 | Fem de futuròleg/òloga | Tramesa oral | Cal puntuar (amb rúbrica) | Tasca | 30 min | Individual | Numèrica
B14 | Escriu un text predictiu | Tramesa escrita | Cal puntuar (amb rúbrica) | Tasca | 1 h | Individual | Numèrica
B15 | Avaluació | 1.Lectura i comprensió. 2.Activitats de síntesi del tema. | Autocorrectiva | Qüestionari | 1 h | Individual | Numèrica
B16 | Com creus que serà el món l'any 2064? | Completar wiki | Resposta oberta | Wiki |  | Individual | A criteri del professorat

Activitats TEMA 3 - Dels trobadors als rapers
Id | Activitat | Descripció | Tipologia | Format | Temps previst | Agrupaments | Avaluació
C1 | Els trobadors | Activitat introductòria a la literatura trobadoresca. | Autocorrectiva | Qüestionari | 15 min | Individual | Numèrica
C2 | Aprofundim una mica més | Visionar explicació literatura trobadoresca  i comprensió. | Autocorrectiva | Qüestionari | 45 min | Individual | Numèrica
C3 | Joglars i trobadors | Lectura article i informació gèneres literatura  trobadoresca. Diferenciar figura de trobador i joglar. Diferenciar tipus de poesia trobadoresca. | Autocorrectiva | Qüestionari | 1h 15 min | Individual | Numèrica
C4 | L'occità la llengua dels trobadors | Recerca sobre l'occità. | Pregunta oberta | Qüestionari | 30 min | Individual | A criteri del professorat
C5 | Cantar, recitar o llegir? | Lectura i exercicis de mètrica trobadoresca. | Autocorrectiva | Qüestionari | 30 min | Individual | Numèrica
C6 | Textos trobadorescos | Lectura  i comprensió. | Autocorrectiva | Qüestionari | 1 h | Individual | Numèrica
C7 | Fem de trobadors | Completar la rima d'una auca sobre els trobadors. | Autocorrectiva | Qüestionari | 30 min | Individual | Numèrica
C8 | Recitem l'auca | Enregistrament de l'auca | Cal puntuar (amb rúbrica) | Tasca -H5P | 1 h | Individual | Escala NA, AS, AN, AE
C9 | Batalla de galls | Vídeo interactiu | Autocorrectiva | H5P | 20 min | Individual | Numèrica
C10 | Lildami, un trobador del segle XXI? | Visionar  enttrevista a raper i observar similituds i diferències entre els trobadors i els rapers. Completat lletra cançó de Lildami. | Autocorrectiva | Qüestinari | 1 h | Individual | Numèrica
C11 | Dictat | Repàs d'ortografia | Autocorrectiva | Qüestinari | 15 min | Individual | Numèrica
C12 | Fes de glosador | Crear i gravar una glosa. | Cal puntuar (amb rúbrica) | Tasca-H5P | 1 h | Individual | Escala NA, AS, AN, AE
C13 | Les gloses del trimestre | Crear una glosa sobre el trimestre. | Cal puntuar (amb rúbrica) | Wiki | 1 h | Grupal | Escala NA, AS, AN, AE

7. Avaluació

Totes les rúbriques avaluen les activitats que contemplen l’expressió escrita i s’estructuren d’acord amb les propietats textuals, el contingut i la qualitat lingüística perquè no s’hagin de descomptar punts per les faltes d’ortografia. Cada apartat té un pes percentual d’acord amb l’objectiu de l’activitat de manera que es puguin avaluar competencialment tenint en compte l’assoliment del contingut.

La resta d’activitats són, en la mesura del possible, autoavaluables amb retroacció perquè l’alumnat pugui aprendre dels errors.

Per a cada activitat de resposta oberta es proposa un solucionari que actuï de guia del professorat.

8. Temporització

TEMA 1: Anem  de festa!

Setmana 1:

Dia 1: Lectura i comprensió lectora

Dia 2: L'accentuació

Dia 3: Han volat els accents

Setmana 2:

Dia 1: Els pronoms

Dia 2: Formació lèxica: derivació-composició

Dia 3:  Els dialectes

Setmana 3:

Dia 1: Textos conversacionals

Dia 2: Emoticones, emotipèdia

Dia 3: Expressió escrita (creació text conversacional a partir de còmic), creació d'un xat i missatge a la mare ( tramesa oral).

Síntesi i avaluació

 Comprensió lectora i  activitats de síntesi del tema.

TEMA 2: Què passaria si...

Setmana 1:

Dia 1:  Lectura i comprensió lectora

Dia 2:  Bufen temps de canvi i prediccions de futur

Dia 3: La dièresi

Setmana 2:

Dia 1: Els pronoms

Dia 2: Sinònims

Dia 3: Antònims

Setmana 3:

Dia 1: Origen de les llengües i diversitat lingüística

Dia 2: Text predictiu

Dia 3: Els horòscops no són de fiar i fem de futuròleg/òloga (tramesa oral)

Síntesi i avaluació

Dia 1: Escriu un text predctiu ( tramesa escrita)

Dia 2:  Comprensió lectora i  activitats de síntesi del tema

Dia 3:  Completar wiki Com creus que serà el món l'any 2064?

TEMA 3: Dels trobadors als rapers

Setmana 1:

Dia 1: Vídeos introductoris: Els trobadors, Aprofundim una mica més

Dia 2: Joglars i trobadors

Dia 3: L'occità llengua de trobadors, Cantar, recitar o llegir?

Setmana 2:

Dia 1 i 2 : Textos trobadorescos

Dia 2-3: Fem de trobadors, Recitem l'auca

Setmana 3:

Dia 1-2: Batalla de galls, Lildami, un trobador del segle XXI?, Dictat

Dia 3: Fes de glosador

Síntesi i avaluació

Dia 1: Les  gloses del trimestre

Dia 2: Fes de glosador