Title: Introducció del tema
Course: Llengua Catalana i literatura 2n ESO 1r T > Section: TEMA 3

1. Presentació del tema

Cortejar, galantejar, festejar, rondar, enamorar...

Aquests mots són sinònims per a referir-se a les pautes i les estratègies que tradicionalment han seguit els enamorats. Però en aquest tema el que aprendrem és a enamorar-nos de la literatura. I començarem amb la lírica trobadoresca, la qual  marca un abans i un després de la creació literària i musical de l’Edat Mitjana.

I descobrireu que des de l'Edat Mitjana ens han arribat fins als nostres dies  les pautes i els models de poesia cantada.

El punt de partença són els textos medievals, i per això us caldrà entendre  com vivien i  també pel que fa als aspectes retòrics i ideològics, arquitectònics i lèxics, mètrics i melòdics i, finalment, rítmics.

I després ja ens anirem endinsant de mica en mica als nostres dies i sereu vosaltres qui acabareu component una glosa per finalitzar el trimestre.

Que no pari la música i la poesia!

2. Activitats

Les activitats que trobaràs en aquest tema estan explicades, s’indica de forma clara la tasca que has de desenvolupar, la forma i el format com has d’entregar la tasca i com s’avaluarà l’activitat.

3. Pla de treball

El teu professor/a et guiarà al llarg del tema i et pautarà les activitats que hauràs d’anar fent. Cal que vigilis sovint el calendari i els fòrums d’avisos i notícies i de dubtes del curs.

El tema està preparat perquè comencis estudiant  la teoria a l'inici de cada bloc i, després, facis les activitats que se’t proposen en l’apartat Activitats. Hi ha un recordatori de la teoria a cada activitat.

4. Objectius

Trobaràs els sis objectius del tema a la graella d’autoaprenentatge i autoreflexió. Els d’aquest darrer tema són els següents:

1. Adquirir l’hàbit de la lectura com un mitjà per accedir a la informació i al coneixement, i per al gaudi personal.

2. Reconèixer els gèneres de text literari, l’estructura i el seu format, i interpretar-ne els trets lèxics i morfosintàctics per comprendre’l.

3. Contextualitzar un text literari.

4. Conèixer els principals autors de la poesia trobadoresca.

5. Conèixer les principals obres de la poesia trobadoresca.

6. Escriure de manera creativa a partir d’uns models.

5. Avaluació

La nota del tema s’obté fent la mitjana de totes les activitats que realitzaràs a través dels qüestionaris i les que enviïs via tasca, tant les individuals com les de grup.