Title: Introducció del tema
Course: Llengua Catalana i literatura 2n ESO 1r T > Section: TEMA 1

1. Presentació del tema

Les persones som éssers vius que sentim la necessitat d'expressar els nostres sentiments, idees, necessitats, etc. per mitjà del llenguatge. Forma part de la nostra vida quotidiana perquè el llenguatge humà és una característica innata de les persones, és a dir, naixem amb la capacitat per poder parlar i comunicar-nos amb una llengua que aprenem des que som petits.

Avui dia les noves tecnologies ens apropen els que tenim lluny i, a vegades, ens allunyen el que estan més a prop.

En la primera unitat aprendrem a relacionar-nos amb tots ells, i  aprendrem una sèrie de pautes que  caldrà tenir en compte per tenir una comunicació fluida i sense malentesos. En resum, que ens ajudarà a acabar la  festa en pau. T'animes a venir de festa?

2. Activitats

Les activitats que trobaràs en aquest tema estan explicades, s’indica de forma clara la tasca que has de desenvolupar, la forma i el format com has d’entregar la tasca i com s’avaluarà l’activitat.

3. Pla de treball

El teu professor/a et guiarà al llarg del tema i et pautarà les activitats que hauràs d’anar fent. Cal que vigilis sovint el calendari i els fòrums d’avisos i notícies i de dubtes del curs.

El tema està preparat perquè comencis estudiant  la teoria a l'inici de cada bloc i, després, facis les activitats que se’t proposen en l’apartat Activitats. Hi ha un recordatori de la teoria a cada activitat.

4. Objectius

Trobaràs els sis objectius del tema a la graella d’autoaprenentatge i autoreflexió. Els d’aquest primer tema són els següents:

1. Produir textos orals de tipologia diversa amb adequació, coherència, cohesió i correcció lingüística, emprant-hi els elements prosòdics i no verbals pertinents.

2. Entendre i elaborar un text conversacional (escrit).

3. Conèixer els pronoms (personals i febles) i identificar-los en una frase i emprar-los correctament.

4. Aplicar la normativa d'accentuació  i dels accents diacrítics.

5. Conèixer mecanismes de formació de paraules (paraules derivades i compostes).

6. Conèixer i valorar la diversitat lingüística i cultural de Catalunya.

5. Avaluació

La nota del tema s’obté fent la mitjana de totes les activitats que realitzaràs a través dels qüestionaris i les que enviïs via tasca, tant les individuals com les de grup.